钦定古今图书集成/理学汇编/经籍典/第137卷 > 《相鼠》
## 钦定古今图书集成/理学汇编/经籍典/第137卷 > 《相鼠》

哀公问孔子曰：“有智寿乎？”孔子曰：“‘然。人有三死而非
命也者，自取之也。居处不理，饮食不节，劳过者，病共
杀之。居下而好千上，嗜欲无厌，求索不止者，刑共杀
之。少以敌众，弱以侮强，忿不量力者，兵共杀之。故有
三死而非命者，自取之也。《诗》云：‘人而无仪’，不死何为’？
《传》曰：‘在天者莫明乎日月，在地者莫明于水火，在人’”
者莫明乎礼义。故日月不高则所照不远；水火不积
则光炎不博；礼义不加乎国家，则功名不白。故人之
命在天，国之命在礼。君人者降礼尊贤而王，重法爱
民而霸，好利多诈而危，权谋倾覆而亡。《诗》曰：“人而无
礼，胡不遄死。”